Bibilo Tese Ér Or Ka Nana Kpe yô, I Hide I Mar Nan ken Iyol Igene?\nÔR KEN ZWA Afrikaans Albanian Amharic Arabia Armenian Azerbaijani Azerbaijani (Cyrillic) Bulgarian Buter Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Croatian Czech Danish Dutch Estonian Ewe Fijian Finnish French Georgian German Grika Gun Haitian Creole Hausa Heberu Hiligaynon Hindi Hungarian Iloko Indonesian Ispania Italia Japanese Kazakh Kikamba Kinyarwanda Kirghiz Kirundi Korean Lingala Lithuanian Malagasy Malay Malayalam Maltese Masedonia Myanmar Nepali Norwegian Nzema Pangasinan Papiamento (Aruba) Papiamento (Curaçao) Pershia Polish Portuguese Portuguese (European) Punjabi Romanian Russian Sepedi Serbian Serbian (Roman) Setswana Shona Sinhala Slovak Slovenian Swahili Swedish Tagalog Tamil Tatar Telugu Thai Tigrinya Tiv Turkish Turkmen Ukrainian Umbundu Vietnamese Xhosa Yoruba Zulu\nEi, i̱ tese nahan ga. Bibilo ter ishember i “hide mar or ken iyol igen” shin i ôr kwagh u tesen ér or ka nana kpe yô, i hide i mar nan ken iyol igen tsô kpaa ga. Ityesen ne har sha jighjigh u ior ve ne ér uma kpen ga la. * Nahan kpa, Bibilo tese ér ka or jimin cii i yer nan ér uma ye, sha nahan yô, uma kpen. (Genese 2:7; Esekiel 18:4) Or ka nana kpe yô, nan kera lun uma mape môm ga.—Genese 3:19; Orpasenkwagh 9:5, 6.\nItyesen i i kaa ér or ka nana kpe yô, i hide i mar nan ken iyol igen la, i kaha kposo a kwagh u mnder u shin ku nena?\nKwagh u Bibilo i tese sha kwagh u mnder u shin ku la har sha kwagh u i kaan ér uma kpen ga la ga. A va nder ior mba ve kpe la shin ku vea hide a lu uma sha tahav mbu Aôndo. (Mateu 22:23, 29; Aerenakaa 24:15) Kwagh u mnder u shin ku la na se ishimaverenkeghen i doon tsung ér a va nder ior shin ku vea hide a lu uma ken tar u he u perapera, shi a kera lu u vea kpe mayange ga.—2 Peteru 3:13; Mpase 21:3, 4.\nMbamtsum mba ior ve lu a mi sha kwagh u ityesen i i kaa ér or ka nana kpe yô, i hide i mar nan ken iyol igen, man kwagh u Bibilo i kaa yô\nMtsum: Bibilo kaa ér yange i hide i mar Eliya hingir Yohane u Eren Batisema.\nMimi: Aôndo yange tsengapasen ér: “Tindim Yam ne a profeti Eliya,” shi Yesu va tese ér kwaghôron u profeti ne yange kure sha Yohane u Eren Batisema. (Malaki 4:5, 6; Mateu 11:13, 14) Nahan kpa, kwagh ne tese ér ka Eliya je yange i va hide i mar un lu Yohane u Eren Batisema ga. Yohane iyolna kpa yange kaa ér un ngu Eliya ga. (Yohane 1:21) Kpa gema ka Yohane ne yange er tom u u lu kwaghmôm a tom u Eliya yange er la ye; ka tom u pasen ior loho u Aôndo shi kaan a ve ér ve gema asema je la. (1 Utor 18:36, 37; Mateu 3:1) Shi Yohane ne yange lu a ishimataver man agee er Eliya nahan.—Luka 1:13-17.\nMtsum: Ka ityesen i i kaa ér or ka nana kpe yô, i hide i mar nan ken iyol igen la je Bibilo i er kwagh u i ér ka u ‘maren or hegh’ ye.\nMimi: Bibilo tese ér mmar u he la ka mmar u ken jijingi, u ka i mar or shighe u nan lu uma her la je yô. (Yohane 1:12, 13) Mmar ne ka mtsaha u i gbe u or nana ya keng sha ci u akaabo a yange nan vande eren ken ijime la ga, kpa ka iveren i Aôndo a ne mba ve lu a ishimaverenkeghen i va zuan a iyua i doon tsung ken hemen yô.—Yohane 3:3; 1 Peteru 1:3, 4.\n^ par. 3 Jighjigh u ior ve ne ér uma kpen ga, shi or ka nana kpe yô, i hide i mar nan ken iyol igen la yange hii ken Babilon u tsuaa la je. Shighe kar yô, mbafantakerada mba ken tar u India va due a ityesen igen, i yilan ér Karma. Takerada ugen (Britannica Encyclopedia of World Religions) kaa ér Karma ka ityesen i i har sha “tindi u igbetar u a kaa ér kwagh gbe eren ga la, man tindi ne gema pase ér ka kwagh u or nan lee ken uma u hegen ne shi ka nan va sunda ken uma ugen u nana va lu la ye.”—Nenge Peeji 913.\nUma man Ku Mbampin mba Bibilo I Ne Mlumun sha Mi La\nKa a Kaa Ér I Mar Or Hegh Yô, Mba Ôron Ér Nyi?